**«Аңыз домбыра, абыз домбыра!» танымдық кештің бағдарламасы**

**(Көрме. Залда накыл сөздер,**

**домыраның әуені еміс естіліп тұратын атмосфера)**

**Мақсаты:** Ұлттық аспапты дәріптеу, аманаттау, жас ұрпаққа насихаттау, ерекшелігі мен домбыраның мәні мен қолданысын кеңейту.

**Міндеті:** Ұлттық Домбыра күнін жоғары деңгейде өткізуді қалыптастыру

**Нәтижесі:** Ұлттық мақтанышымызбен түркі әлемінің дыбыспен тұрмысын әуенімен жеткізетін екі шекті аспаптың қадірі мен ерекшелігін білуге, қолдануға ,құрмет тұтуға,ел шежіресін дәріптеуге ,өнерпаздар мен өнер сүйер қауымға мәдениетімен үндестіруге жұмыс атқару.

**Қатысатындар :**

Әкімшілік қызметкерлері, жастар бас маманы және домбыра үйірмесінің жас таланттары, ауыл өнерпаздары, қоғам белсенділері

**Бағдарламада:**

1.Кіріспе сөз

2.Видео жазбалар.

3 Әдеби монтаж. Жас өнерпаздар.

4. Көрмені таныстыру

5.Күй орындау

6.Домбыра туралы поэзия

7.Қонақтарға сөз

8.Қорытынды

**Кіріспе сөз**

Құрметті әріптестер, қонақтар, талатты жастар! 2018жылы тұңғыш президент Н.Ә.Назарбаевтың «Рухани жаңғыру бағдарламасы» аясында қоғамды ұлттық мәдениет пен бірегейлікті сақтау мен қайта жаңғырту мақсатында шілде айының бірінші жексенбісі "Ұлттық Домбыра" күні болып бекітілді. Осыған орай ұлттың тынысы мен тіршілігін сөзсіз музыкалық тылсым иірімдерге толы әуен мен бізге жеткізетін домбыра күні құтты болсын.

Қазақ халқының ұлттың коды, патшаға тіліп айтар сөз, батырға жауға шабар рух, қартқа таусылмас толғау, анаға сыйлы ән, жүрекке мұңы мен қуанышын сыйлайтын күй, айта берсең бітпес кітаптай таңнан таңға екі шекпен сыр шертетін Ұлттық домбыра күніне арналған "Аңыз домбыра, абыз домбыра" атты танымдық кешімізге қош келдіңіздер!

Домбыра жер бетінде кеңінен тараған шертпелі аспап Y ғасырдан бері өнертанушылар мен халықтың игілігінде. Жансыз деп қалай айтарсың,шегіне тиіп кетсең дүниеден туынды, жылағанды жұбатып, мұңдастың шерін, ақын мен жыраудың толғақ өлеңін, деребеңді қоздырып шабыттандыратын да, күйі мен тербеп, әнімен билететінде шежірелі домбыра. Ендеше бүгінгі танымдық кешімізге тұздық ретінде назарларыңызды бейне деректерге бөлулеріңізді сұраймыз

**Видео жазбалар. (5минут)**

**Кітапханашы:**

Ішекті, шекпелі аспап түріне жататын домбыра әр қазақтың төрінде болу керек деп есептеймін. Біз аса мән бере бермейтін бұл аспаптың ұлттық құндылықтарымен қатар тәрбиеге тұнып тұрған болмысын әр жеткіншекке жеткізу парызымыз. Домбыра жасау үшін шебер болу, үйрену еңбек, әр дыбысын есептеп ойната білу математика ғылымы, дыбысын анық шығарып поэзиямен орындау әдебиет пен логиканы қамтыса, екі шекті бұрап тарту арқылы, дыбысты естіп отырып құлақ күйін келтіру физика ғылымын көрсетсе, не деген шешен едің, Сен Домбыра. Ғылымдарды өз төсіңмен үніңе байлаған. Қасиетіңнен айналдым, қара шаңырағымның қара домбырасы.

**Әдеби мантаж. Жас өнерпаздар.**

**1- өнерпаз:**

Күй ойнайды-домбыраның үнімен,

Жыр толғайды-домбыраның бірімен.

Домбырашы, әнді сүйер жандарды,

Құттықтаймын домбыраның күнімен

**2- өнерпаз:**

Сезімнен құралдың,

Тұнған наз – үнің.

Даңқын шығардың

Құрманғазының.

Сен сыр ашқанда,

Жау беттемейді.

Көтердің аспанға

Дәулеткерейді.

**3-өнерпаз:**

Өмірді  көп көрдің,

Елімнің сүйгені –

Тәттімбеттердің

Тәтті күйлері!

Талмадың шабыстан,

Табынттың талайды.

Мыңменен алысқан,

Ойланттың Абайды.

**4-өнерпаз:**

 Елімнің өр үні,

Талайды таң қылдың.

Түркештің көңілі,

Серігі Жамбылдың!

Тұрасың төрімде,

Өнердің тауысың.

Жеткіздің бүгінге

Дайрабай дауысын.

**5-өнерпаз:**

Домбырам – мол мұрам,

Жиғаны халықтың.

Күй болдың,

Болдың ән,

Динаны таныттың.

Сен бізді таныттың,

Біз сені таныттық.

Сүйгені халықтың,

Домбыра жарықтық!

**Кітапханашы:**

Домбыра әр қазақтың өмір жолында,

Домбыра даңқын аспандатқан Құрманғазының қолында,

Домбыра Дәулеткерейді толғаулы толғауында.

Тарих қойнауындағы Тәттімбеттердің тәтті күйлерінде, Жамбылдың құшағында, Динаның сырлы мұңында. Жалпы айтқанда қазақтың жүрегінде

Ендеше бүгінгі күннің құрметіне арналған кітап көрмесіне көңіл бөлулеріңізді сұраймыз. Ақын-жазушылардың домбыра туралы өлең жырларын дәріптесек мың бір түн де жетпес. Шежіресі абызға айналдырған домбыра туралы айтыпта тауса алмаймыз.

**Көрмені таныстыру**

Домбыра халық даналығы

Біз көрме бұрышымызға Сіздер түйе алатын дүниелермен мәліметтерге негізделген кітаптарымызды тіздік.

1.Тағдыры күйге айналған Қожеке.

Жетісудың бір бөлшегі, бабадан қалған байтақ даламыз Ілені 1882 жылдан бері арадағы шекара бөліп тұр демесек, одан бұрында қазаққа құтты мекен болған еді. Осы мекенде қос қанатын күймен сермеген Қожеке күйші Назарұлының жарты өмірі өтті. Қожеке Назарұлы 1827 жылы Қазақстанның Қарқара жайлауында өмірге келген. 1885 жылы Қытайдың Сүйдін түрмесінде қайтыс болған. Сүйегі Қорғас ауданына қарасты Сүйдіннің маңындағы Жанбұлақ деген жерге жерленген. Ататегі – Үйсіннің Албан тайпасы, Құрман руынан. Қожеке – Жетісу жерінде патшалық Ресейдің отарлық езгісіне қарсы жасалған ұлт-азаттық көтеріліс басшыларының бірі. Ел басқарған басшы, қол бастаған батыр, он саусағынан өнер тамған дәулескер күйші, сазгер, Жетісу күй мектебін қалыптастырушы көрнекті тұлғалардың бірі. Бүтін бір дәуірдің басында тұрған тағдырлы тұлға. Алайда Қожеке күйлері толық зерттелмеген, нақты саны жоқ. Ел аузында жүзден аса күйі бар деп айтылғанымен, 30-дан астам ғана күйі нотаға түскен, қалған күйлері халық ішінде сақталып келеді.Біздің кітапханамыздан осы кітап алып оқысаңыздар еш өкіндейсіздер!

2.Динаның өмір жолы өте күрделі, тағдыры сынаққа толы. Алла Тағала тұла бойына тылсым өнер дарытқан күйші ХІХ ғасырдағы қазақ қоғамында әйел баласының басында кездесетін сан-түрлі қиындықтың бәрін жеңіп шығып, жеке тұлға ретінде өзіне жүктелген аманатты келешек ұрпаққа аман тапсырды деп ойлаймыз. Ол аманат – қазақ күйі, домбыра шанағындағы тылсым дүние болатын. Әрине, осы күнге дейін Дина күйші туралы жазылған ақпарат көп-ақ. Мектеп оқулықтарында да кездеседі. Дина күйші туралы қызықты өмірбаянымен өнегесін оқып білгіңіз келсе, біз келіңіздер

3. Танымдық кешімізде домбыраның абыздық қасиетке ие екенін айтып өтсек, енді осы домбыраны бабын қалпына келтіріп жасайтын шеберлер туралы да ұмытпауымыз керек. Қазақ даласында қолынан май тамған шебер жетерлік. Бүгін біз көрмеге ауданымыздың өнегелі мақтанышы туралы сөз еткенді жөн көрдім

Дәркембай (Дәркенбай) Шоқпарұлы (23.5.1946). Ұста, зергер, қолөнер шебері болған.

Алматы облысы Еңбекшіқазақ ауданы Ақши ауылы. – 20.5.2006, Алматы; Ақши ауылдың маңындағы Ошақбайда жерленді) – қолөнер шебері, педагог, этнодизайншы, Қазақстанның еңбек сіңірген қайраткері (1998).

Әкесі Шоқпар Ерғожаұлы, оның тете інісі Алдамберді мен кенже інісі Ахмет ағайынды ұсталар. Екеуі де қол өнерімен Жетісу өңіріне белгілі болған адамдар екен.

Осындай өнерлі отбасынан шыққан Дәркембай Шоқпарұлының ұсталығы атадан балаға дарыған қасиет.

«Халқымның дәстүрлі төл өнері,

Кәсібім ата-мұра қолөнері.

Жинадым әдет-ғұрып салт-дәстүрін,

Елімнің көзге ыстық қолөнері» – деп жазады Дәркембай Шоқпарұлы өлең шумақтарында

Адамның ой ұшқырлығын шыңдауға, жан дүнесін қопаратын тылсым күштің иесі, ата бабадан кәсіп болған дәстүрлі дамуға жетедейтін, өнер арқылы білімге терең бойлауға мүмкіндік жасайтын тәрбиені қалыптастыратын Домбыра.

Сарқылмас қазына, дәстүр табиғатына, қазақ тіліне өз үлесін қосып келе жатқан киесі сақталған домбыраның негізінде ұлттық болмыс,құндылық,тазалық,даналық, абыз қасиет тұнғанын жеткізу мақсатында өткізілген танымдық кешіміздің берері көп деп ойлаймын.

Домбыра, сенде мін бар ма?

Мінсіз болсаң - тіл бар ма?

Тіл жоқ деуге бола ма,

Тілден артық үн бар да.

Домбыраның күші мол

Көмейінде күй бар да –

– дегендей “Күй – біздің музыкалық тілімізде ерекше туынды.

Домбыра үйірмесінің жетекшісі Аңсар және мәдениет үйі қызметкері Арман Ыдырыстың орындауында « »күйін қабыл алыңыздар.

**І.Жансүгіров «Домбыра »**

**1-жас талант**

Тарт күйіңді, домбыра!  
Төгіл, төгіл тәтгі күй,  
Тау суындай сылдыра,  
Желпін, желпін жел соқтыр!  
Тауда тұман тұрмасын,  
Көкте бұлт ыдыра!  
Тыңдамаған қоймасын,  
Ойды-қырды қыдыра,  
Құлшына тарт, домбыра!  
Екі желі, үш қазық,  
Тоғыз ноқта домбыра,  
Ойнатайын он саусақ,  
Құлындайын құлдыра.  
Бозда-бозда бота күй,  
Қашағанды қудыра,  
Құлшына тарт, домбыра!

**2-жас талант**  
Еңбек елдің күйшісі-ау,  
Құлағымды қиқулат,  
Көңілімді қандыра,  
Тәтгі-тәтті күйге тарт  
Көргеніңді күй қыла,  
Құлшына тарт, домбыра!  
Еңбек елдің жыршысы-ау,  
Жанымды бір жадырат,  
Көкейіме қондыра,  
Тәтті-тәтті әңгіме айт  
Жаңа өмірді жыр қыла,  
Шежіре, шешен сұңғыла,-  
Құлшына тарт, домбыра!

Қашаған жыраудың «Қолымдағы ағашым – Алып жүрген домбыра. «Домбыра – күнә» деген сөз – Тек бір айтқан дабыра. Пайғамбарым туғанда, Бесік болған бұл ағаш. Ыбырайым Кәғбә салғанда, Мешіт болған бұл ағаш. Ықырам үйдің алдында, Есік болған бұл ағаш» деп төгілте жырлағаны – домбыра. Ілияс Жансүгіровтің «Күй», «Күйші» поэмалары – қазақтың асыл өнері күй мен ұлттық мұрасы домбыраға жырдан қаланған ескерткіш. Одан берідегі Жұмекен: «Үйден алыс шыққанда мен екі аманат қалдырам. Бірі – ұлым, өзіңсің, екіншісі – домбырам», – деп, ұлы мен ұлтының мұрасының қаншалықты ардақты, қаншалықты құнды екенін өлеңі арқылы көрсетеді.

Бұл қаламгерлерден өзге де қазақ өлеңінің тарихында домбыраны жырға қосқан ақын көп. Әрқайсысы әртүрлі стильде жырласа да, ортақ тақырып, ортақ мұңның бір ұқсас тұсы бар, ол – ұлтының ұлы аспабына деген иісі қазақтың құрметі, сезімі мен ойы. Ендеше бүгінгі танымдық кешімізде, ойы мен ұсыныстары бір төбе қонақтарымызға береміз.

**Қонақтар,көрермендермен пікірлесу,ыстық ықыластарын ортаға салу**

**1.**

**2**

**3.**

**Қорытынды.**

Ой келеді сан қырлы бүгін маған,

Домбырам тұр биікте бәрі аман

Домбыра тарихымның сақтаушысы

Діңгегі өзегінен құрымаған.

Домбыра қазақпенен егіз ұғым

Домбырасыз қазақтың күні қараң

Сазыңа қай кеуделер жылымаған

Әуенің жүректердің нұры болған

Сенің тазалықтың үнісің,Домбыра,

Биіктіктің шыңысың ,Домбыра

Ұлттық Домбыра күніне арналған "Аңыз домбыра, абыз домбыра" атты танымдық кешімізге қонақ болып ұлттық болмысымызбен құндылықтарымыздан сыр шерткен , ерекше ойлар мен үлгілі танымдық пікірлер білдіріп ұлтымыздың ұлы аспабы домбыра жайлы ойтайлы мәліметпен поэзия оқып, күй тартып көңілдің бір шертіп пернесін, асыл сөздермен ой түйер дүниелер айтылды.Елдің қазынасы,бой тұмары бұл қасиетті домбыра қазақтың мәңгілік үнін шертіп тұратындай құрметке ие.